Hivatalosan is megerõsítették Kostunicáék gyõzelmét
A szerb választási bizottság szerdán hivatalosan megerõsítette a Vojiszlav Kostunica jugoszláv elnököt támogató párttömörülésnek a hét végi elõrehozott szerb parlamenti választásokon aratott fölényes gyõzelmét. Ezzel a Szlobodan Milosevics volt jugoszláv elnök vezette elõzõ vezetés szinte az utolsó fontos hatalmi tisztségbõl is kiszorult.
A bizottság belgrádi sajtóértekezletén ismertette a több mint 8 ezer választóhelyiség adatainak 99,13 százalékából nyert eredményeket. A testület elismerte, hogy 19 választóhelyiségben szabálytalanságok történtek, de nem tartotta szükségesnek a voksolás megismétlését, mondván: nem befolyásolnák érdemben a eredményeket. A választások résztvevõi még fellebezhetnek az eredmények ellen.

Az ily módon végeredménynek tekinthetõ adatok szerint a Vojiszlav Kostunica jugoszláv elnököt támogató Szerbiai Demokratikus Ellenzék (DOS) párttömörülés 2,402 millió szavazatot, a leadott voksok 64,08 százalékát szerezte meg. A Szlobodan Milosevics volt jugoszláv elnök vezette Szerbiai Szocialista Párt (SPS) 515 ezer 845 szavazatot (13,76 százalék), a Vojiszlav Seselj-féle Szerb Radikális Párt (SRS) 322 ezer 333 szavazatot (8,59 százalék) és a Boriszlav Pelevics-féle Szerb Egységpárt 199 ezer 847 szavazatot (5,33 százalék) kapott.

A választásokon indult másik négy párt - Vuk Draskovics Szerb Megújhodási Mozgalma, az SPS-bõl kivált politikusok által alapított Demokratikus Szocialista Párt és Szerb Szociáldemokrata Párt, illetve a Jugoszláv Egyesült Baloldal - nem lépte át a listás szavazáson az 5 százalékos parlamentbe jutási küszöböt.

A mandátumok így az elsõ négy párt között oszlanak meg: a DOS kétharmados többséget biztosító 176 képviselõi helyet, az SPS 37, az SRS 23, az SSJ pedig 14 helyet kap a szerb törvényhozásban. Ez azt jelenti, hogy a DOS egyedül alakíthat kormányt és Zoran Djindjics, a tömörülés miniszterelnök-jelöltje lesz az új kormányfõ. A DOS nagyjából már összeállította majdani kormánya összetételét és január elején, legkésõbb 15-ig meg kívánja alakítani a kabinetet.

A DOS mostani és szeptemberi jugoszláviai választási gyõzelmével a milosevicsi vezetés szinte minden fontos hatalmi tisztségbõl kiszorult (Milan Milutinovics személyében még a szerb elnöki tisztséget tölti be SPS-politikus, de ilyen választást most nem tartottak). A DOS-é lett azonban a döntõ szó a szerbiai és vajdasági tartományi kormányzatban, a szerbiai helyhatóságokban. A tömörülés tagja a jugoszláv kormánykoalíciónak is, amelyet a montenegrói Szocialista Néppárttal (SNP) alakított meg. Az SNP, amely a milosevicsi vezetésnek is fõ montenegrói szövetségese volt, a Milo Djukanovics montenegrói elnök nevével fémjelzett podgoricai kormány bojkottja miatt a Montenegrót megilletõ csaknem mindegyik helyet megszerezte a jugoszláv parlamentben a szeptemberi választásokon.

(MTI)
választás parlamenti választások Szlobodan Milosevics Kostunica Montenegro Slobodan Milo¹eviæ Vojiszlav Kostunica párttömörülés